[{"text_idx": "#000001", "text": "Peruo: indigno post la pardono konsentita al la eks-diktatoro Alberto Fujimori"}, {"text_idx": "#000002", "text": "Bildo: manifestaciantoj svingas fotojn de la viktimoj de la eks-diktatoro Alberto Fujimori, por denunci lian liberigon. Limao, Peruo, la 25an de decembro 2017. REUTERS/Mariana Bazo"}, {"text_idx": "#000003", "text": "Du tagojn post la polemika pardono konsentita al Alberto Fujimori, fare de Pablo Kuczynski, ambau\u0306 viroj esprimig\u0302is, c\u0302iu el sia flanko. La eks-diktatoro publikigis videon en Fejsbuko. Siaflanke, la nuna prezidento de Peruo aperis c\u0302e la televido. Ambau\u0306 provis minimumigi la krimojn de la diktaturo."}, {"text_idx": "#000005", "text": "Per tiuj vortoj filmitaj en lito de malsanulejo mardon 26an de decembro 2017, kaj publikigitaj en video en Fejsbuko, Alberto Fujimori pravigis sian reg\u0302imon. La eks-diktatoro, 79-jara, esprimig\u0302is por la unua fojo de post lia pardono, kiu okazis du tagojn antau\u0306e. Li plenumis de post 2009 punon je 25 jaroj da malliberejo, pro koruptado kaj krimoj kontrau\u0306 la homaro. Lia liberigo indignigas multajn peruanojn."}, {"text_idx": "#000006", "text": "C\u0302i-dimanc\u0302on, la kolero, kion ili manifestis sur la stratoj ekde la anonco de la pardono, estis ankau\u0306 direktita kontrau\u0306 la prezidento Pedro Pablo Kuczynski, kiu iniciatis tiun \u00abhumanitaran\u00bb decidon, kvankam dum sia balotkampanjo, li promesis ne liberigi lin."}, {"text_idx": "#000007", "text": "Sed la familioj de la viktimoj de la diktaturo Fujimori kontestas tiun decidon. Ili anoncis, ke ili iniciatos proceduron c\u0302e internacia justico, cele al nuligo de tiu pardono. En Limao, pli ol kvin mil personoj manifestaciis lundon vespere."}, {"text_idx": "#000008", "text": "Carmen Amaro estas la fratino de unu el la viktimoj de la masakro de la Cantuta, unu el la krimoj kontrau\u0306 la homaro imputita al la eks-diktatoro Alberto Fujimori. Lau\u0306 s\u0302i, la ekskuzoj de la diktatoro ne estas kompletaj, kaj ne sinceraj."}, {"text_idx": "#000009", "text": "\u00abEstas aflikte, ke li mencias nek la viktimojn, nek ties familiojn, nek nian suferon, s\u0302i indignas. Agnosko pri la suferitaj damag\u0302oj neniam okazis. 25 jarojn post la malapero de mia frato, tiu pardono revigligas denove la suferojn, kaj vundas nian dignecon. Krome mi pensas, ke la deklaro de Fujimori ne estas sincera. G\u0302i rezultas de premoj, kiujn li travivis. Ni devas rememori, kiu vere estas Alberto Fujimori, kaj kion li reprezentas en nia lando\u00bb."}, {"text_idx": "#000010", "text": "\u00abNi pripensas pri la proceduro, kion ni iniciatos. Ni defendas nian rajton akiri justecon. Motivigas nin tiu rajto. Kaj ankau\u0306 la engag\u0302ig\u0302oj, ke neniam ni forlasos la viktimojn\u00bb."}, {"text_idx": "#000011", "text": "La prezidento spertas alian malfacilaj\u0302on. Lia jam malforta plimulto, plu reduktig\u0302as. Tri deputitoj de lia partio eksig\u0302os el la parlamenta grupo signe de protesto. El registara informfonto, ankau\u0306 la kunministro pri la homaj rajtoj demisiis: ministreja reorganizado estas atendita post kelkaj tagoj."}, {"text_idx": "#000012", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000014", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000015", "text": "Voir le profil de neniammilitointerni sur le portail Overblog"}]